शिमला के जाखू मंदिर पहुंचीं, पूजा करके आशीर्वाद लिया
कर्नाटक विधानसभा चुनाव में कांग्रेस की बहुत से जीत हुई। वहीं शनिवार सुबह ​​​​​​​काउंटिंग के बीच अखिल भारतीय कांग्रेस कमेटी की राष्ट्रीय महासचिव प्रियंका गांधी बजरंग बली की शरण में नजर आईं।
कर्नाटक विधानसभा चुनाव में कांग्रेस की बहुमत से जीत हुई। इससे पहले शनिवार सुबह काउंटिंग के बीच अखिल भारतीय कांग्रेस कमेटी की राष्ट्रीय महासचिव प्रियंका गांधी बजरंग बली की शरण में भी नजर आईं। कर्नाटक में चुनाव के दौरान बजरंगबली को लेकर काफी विवाद रहा, इसके बावजूद उन्होंने हिमाचल प्रदेश के शिमला में जाखू में स्थित हनुमान मंदिर में माथा टेका। पूर्जा अर्चना करके बजरंगबली से आशीर्वाद लिया। जाखू मंदिर के ट्रस्ट मेंबर्स दीपक सूद, अश्वनी सूद ने प्रियंका गांधी को बजरंगबली की तस्वीर भी भेंट की।
ट्विटर पर शेयर की फोटो और वीडियो
मिली जानकारी के अनुसार, प्रियंका करीब 10 से 15 मिनट मंदिर में रही। इस दौरान उन्होंने मंत्रों का जाप भी किया। मंदिर के बाहर उन्होंने समर्थकों के साथ तस्वीरें भी खिंचवाईं। बताया जा रहा है कि प्रिंयका गांधी सुबह के समय बिना किसी पूर्व सूचना के जाखू मंदिर पहुंचीं। जैसे ही उनका काफिला मंदिर पहुंचा तो खलबली मच गई। वहीं उनके समर्थक और फैंस उन्हें देखकर काफी उत्साहित हो गए। प्रियंका ने अपने इस दौरे की फोटो-वीडियो ट्विटर पर भी शेयर की।
कर्नाटक चुनाव प्रियंका गांधी ने लीड किया
बता दें कि कांग्रेस ने कर्नाटक विधानसभा चुनाव प्रियंका गांधी के नेतृत्व में ही जीता है। पूरे चुनाव को प्रियंका गांधी ने लीड किया। रैलियां करके लोगों को पार्टी का समर्थक बनाने में अहम भूमिका निभाई। दरअसल, प्रियंका गांधी जनता के बीच काफी लोकप्रिय हैं। उनकी इसी लोकप्रियता का फायदा पार्टी को पहले हिमाचल विधानसभा चुनाव में हुआ और अब कर्नाटक में भी हुआ है, क्योंकि कर्नाटक की तरह हिमाचल में भी विधानसभा चुनाव को प्रियंका ने लीड किया और पार्टी को बहुमत से जीत दिलाई।
2 दिन से मां के साथ छराबड़ा में प्रियंका
बता दें कि प्रिंयका गांधी 2 दिन से शिमला में छराबड़ा स्थित अपने निवास पर ठहरी हुई हैं। उनकी मां सोनिया गांधी भी साथ ही हैं। दोनों यहां चुनावी थकान उतारने छुटि्टयां मनाने आई हैं। शिमला से 15 किलोमीटर दूर कुफरी के छराबड़ा में प्रियंका का घर है। वहीं शिमला के जाखू मंदिर में हनुमान जी की 108 फीट की ऊंची मूर्ति है। यह मूर्ति बॉलीवुड एक्टर अभिताभ बच्चन की बेटी द्वारा बनवाई गई है, जिसके दर्शन करने रोज हजारों लोग मंदिर में आते हैं।
